Карлос Алкарас (фудбалер)

Карлос Хонас Алкарас Дуран (роден на 30 ноември 2002, во Ла Плата) — аргентински фудбалер, играч од средниот ред на Евертон.

Клупска кариера
Расинг Клуб
Својте први фудбалски чекори Алкарас ги направил во Депортес Инфантилес де Виља Елиса, пред да се приклучи на младинската академија на Расинг Клуб во 2017 година. Откако израснал во младинскиот сектор на Расинг, тој го направил своето деби за првиот тим на 26 јануари 2020 година, играјќи го натпреварот од Примера Дивисион против Атлетико Тукуман што завршил нерешено 1-1; последователно, на 16 март тој го постигнал својот прв гол, и тоа во 97-мата минута од натпреварот против Алдосиви во Копа де ла Суперлига добиен со 4-3. На 17 септември 2020 година, го одиграл својот прв натпревар во Копа Либертадорес, во поразот со 1-0 од Насионал.

Саутхемптон
На 9 јануари 2023 година, Алкарас потпишал четири ипол годишен договор со Саутхемптон, во трансфер од Расинг кој англискиот клуб го чинел 14 милиони евра. Своето деби го имал пет дена подоцна, во натпреварот од Премиер лигата против Евертон. На 11 февруари, го постигнал својот прв гол за Светците, против Вулверхемптон во лигата во поразот на домашен терен (1-2). Својот втор гол, го постигнал во следниот натпревар на домашен терен, победата со 1-0 над Лестер Сити. Сезоната ја завршил со 21 настап и 4 гола, но не успеал да му помогне на клубот да избегне испаѓање.

И покрај испаѓањето на Саутхемптон од Премиер лигата, Алкарас останал во клубот и следната сезона играјќи во Чемпионшип. На 6 октомври 2023 година, Алкарас потпишал продолжување на договорот со Саутхемптон до јуни 2028 година. Својот прв гол во Чемпионшип го постигнал на 28 октомври во победата со 3-1 на домашен терен над Бирмингем Сити.

Јувентус
На 31 јануари 2024 година, тој пристигнал во Јувентус, на позајмица со право на откуп. Своето деби со бјанконерите го направил на 4 февруари, во поразот со 1-0 на гостувањето кај Интер, заменувајќи го Вестон Мекени во последните минути од натпреварот.

Репрезентативна кариера
На 5 октомври 2023 година, Алкарас бил повикан во аргентинската репрезентација за прв пат, за натпреварите од квалификациите за Светското првенство 2026 против Парагвај и Перу.

Статистика
 Клупска статистика 
Статистиката е ажурирана на 25 февруари 2024.

 Сезона Клуб Првенство Национален куп Континентален куп Останати купови Вкупно Лига Наст Гол Лига Наст Гол Лига Наст Гол Лига Наст Гол Наст Гол 2019-2020  Расинг Клуб  ПД  1  0  КА+КДЛС+КМ  1+1+8  0+1+1  КЛ  5  0  СА 0  0  16  22021  ПД  18  1  ЛКА  6  0  КЛ  1  0    -  -  25  12022  ПД  19  3  КА+ЛКА  1+14  0+4  КС  6  1  СА  2  1  42  9Вкупно Расинг Клуб  38  4   31  6   12  1   2  1  83  12јан.-јун. 2023    ПЛ  18  4  ФАКуп+ЛК  1+2  0+0   -  -   -  -  21  42023-јан. 2024  ФЛЧ  23  3  ФАКуп+ЛК  2+1  0+1   -  -   -  -  26  4Вкупно Саутхемптон  41  7   6  1   -  -   -  -  47  8јан.-јун. 2024     А  3  0  КИ  -  -   -  -   -  -  3 0Вкупно во кариерата  82  11   37  7   12  1   2  1  133  20

Титули
 Јувентус 
 Куп на Италија : 1 
 2023-2024

Наводи

Надворешни врски

Карлос Алкарас на soccerway
Карлос Алкарас на transfermerkt
Карлос Алкарас на whoscored
Карлос Алкарас на espn

Категорија:Аргентински фудбалери
Категорија:Фудбалери на Расинг Клуб
Категорија:Фудбалери на ФК Саутхемптон
Категорија:Фудбалери на ФК Јувентус
Категорија:Фудбалери на ФК Фламенго
Категорија:Фудбалери на ФК Евертон
Категорија:Фудбалери во Серија А
Категорија:Родени во 2002 година